Hrafnarnir segja samband Helga Magnússonar og Guðrúnar Hafsteinsdóttur hafa súrnað vegna uppsagnar Almars Guðmundssonar . Guðrún Hafsteinsdóttir , stjórnarformaður Lífeyrissjóðs verzlunarmanna ( LIVE ) , gekk nýverið úr stjórn Bláa lónsins , að sögn að eigin frumkvæði vegna nýrra reglna Samtaka atvinnulífsins ( SA ) um að stjórnarmenn á vegum samtakanna í sjóðnum sitji ekki einnig í stjórnum félaga sem sjóðirnir eru hluthafar í . Lofsvert allt saman , nema að í þessu tilfelli á lífeyrissjóðurinn aðeins óbeinan hlut í Bláa lóninu í gegnum Hornsjóðinn , svo strangt til tekið bar enga nauðsyn til þess að hún hætti í stjórninni . Óopinbera skýringin er hins vegar sú , að sambandið milli Guðrúnar og Helga Magnússonar , stjórnarformanns Bláa lónsins , hafi súrnað mjög vegna þess hvernig staðið var að uppsögn Almars Guðmundssonar hjá Samtökum iðnaðarins ( SI ) , en Helgi lét Hringbraut greina frá því að til stæði að reka Almar og lak því víst í fleiri miðla . Helgi hefur haft ítök inn í LIVE og SI , ekki hvað síst í gegnum Guðrúnu . Það hefur kannski breyst aðeins núna .